OpenLLM-France/wikimedia huggingface dataset:
# Dona Tututa

Dona Tututa edo Tutura Évora izenez ezaguna, jaiotzaz Epifânia de Freitas Silva Ramos Évora (Mindelo, Cabo Verde, 1919ko urtarrilaren 6a - Isla de Sal, Cabo Verde, 2014ko urtarrilaren 26a) caboverdetar piano-jotzaile ezaguna izan zen. Aitzindaria izan zen, emakumeek gauez jotzeko tabua apurtu baitzuen eta piano-jotze klasikoa herriko tradizionalaz nahastu baitzuen.

## Biografia

António da Silva Ramosen (Anton Tchiche) alaba zen. Haren neba, Pedro Alcântara Silva Ramos (Tchufe), gitarrista eta kantaria zen. Nerabezaroan, Tututa piano-ikasketak hasi zituen. Profesionalki jo zuen Café Royalen. São Vicentek gauez jotzean tabu bat puskatu zuen lehen emakumea izan zen. Musikari dagokionez, hitzarmenei ere aurre egin zien piano-jole klasikoaren prestakuntza Cabo Verdeko musika tradizionalarekin nahastean. Ezkondu ondoren, Sal uhartera joan zen, senarrari lagun eginez eta karrera artistikoa bertan behera utziz. 12 seme-alaba izan zituen, besteak beste, Magda Évora eta Milú Évora kantariak. Pneumoniaz hil zen 2014. urtean.

### Musika-ibilbidea

1966an, 47 urte zituela, disko bakarra kaleratu zuen. Estatu Batuetara egindako bidaia batean, Proscribak gonbidatuta, Rapsodia Tututa & Taninho grabatu zuen Taninho gitarristarekin. Grabazio horren ondoren, noizbehinkako bidaiak egin zituen eta bere diskoa Frantzian, Ginean eta Portugalen aurkeztu zuen.
Bere herrialdean legendazko figuratzat hartua, besteak beste, Grito d’ Mina, Sentimendua, Ama Tigre eta Bizitza Torturatua lanak egin zituen. Cesária Évora, Bana, Humbertona eta bere alaba Magda Évora dira bere abestiak grabatu zituzten artistetako batzuk.

## Diskografia

* 1966 - Tututa & Taninho rapsodia

## Sariak eta aintzatespenak

Besteak beste,
* 2008an omenaldia egin zioten Alberto Rui Hacharen Tututa poemarekin.
* Haren izena Sal Arteen Udal Eskolari eman zitzaion.
* 2013. urtean, João Alves de la Veigak pianistaren bizitzari eta lanari buruzko Dona Tututa dokumentala zuzendu zuen. Dokumental onenaren saria jaso zuen urte hartako Cabo Verde International Film Festival-en.

## Erreferentziak

* ↑ Morreu a compositora e pianista cabo-verdiana Tututa Évora. Público, 27 de janeiro de 2014
* 1 2 Tututa Évora completa 95 anos de idade. RTC, 6 de janeiro de 2014
* ↑ S. Vicente canta parabéns a Tututa Évora. Embaixada de Cabo Verde no Brasil, 5 de janeiro de 2009
* ↑ (Ingelesez) Admin. (2021-11-04). «CV Interilhas ship "Dona Tututa" awaits Cape Verdean certification» Maio Cape Verde (Noiz kontsultatua: 2023-02-15).

## Kanpo estekak

* Dona Tututa, B'lizzard, 2019ko martxoaren 9a
* Datuak: Q16266834
# Donabate

Donabate (irlanderaz: Domhnach Bat) Irlandako Errepublikako Fingal konderrian dagoen kostaldeko udalerri bat da. Dublin hiriburutik 20 kilometro ipar/ipar-ekialdera dago.
6.678 biztanle ditu.

## Kanpo estekak

* Datuak: Q2321041
* Multimedia: Donabate / Q2321041
# Duvensee

Duvensee Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 545 biztanle zituen 12,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632590
* Multimedia: Duvensee / Q632590
# Duxbury (Massachusetts)

Duxbury Ameriketako Estatu Batuetako inkorporatutako herri bat da. Plymouth konderrian dago, Massachusetts estatuan. 16.090 biztanle ditu, 37,6 kilometro koadroko azaleran banatuta.

## Ikus, gainera

* Plymouth konderrian

## Kanpo estekak

* Datuak: Q2429627
* Multimedia: Duxbury, Massachusetts / Q2429627
# Duvoisin kapitainaren malura

Duvoisin kapitainaren malura Kepa Altonagak 2018an Pamiela argitaletxearekin argitaratutako saiakera-liburua da.
Liburuaren gai nagusia Joan Piarres Duvoisin (1810-1891) da, Duvoisin kapitaina gisa ere ezaguna dena. Mugako Aduanetako kapitaina izateaz gain, Luis Luziano Bonaparte printzeak euskararen ikerketarako hautatu zituen lankideetarik gorenetakoa zen, eta besteak beste, berari eskatu zion Biblia osoaren itzulpena, 1859. urtean hasi eta 1865.ean argitaratua.
Ohikoa da Duvoisin kapitaina heroi handia bailitzan aurkeztea Biblia osoa itzuli zuelako, eta, halaber, Bonaparte printzea aipatzea euskal kulturaren bultzatzaile probidentzial gisa. Betiko irakurketa hori kuestionatzea izan da Duvoisin kapitainaren malura liburu honen abiapuntua.
Liburuan Kepa Altonagak usadiozko interpretazio hori eztabaidatu eta irauli egin du. Soka-tira gogorra izan baitzen Bonaparte printzearen eta Duvoisin kapitainaren artean. Duvoisinek literatura egin nahi zuen euskaraz, euskarari proiekzio kulturala emango zion erabilera supradialektala landu nahi zuen. Printzeak, ordea, aniztasun dialektala aztertu eta finkatu nahi zuen; are gehiago, euskalkiak eta azpieuskalkiak jasotzean, eta notarioaren begiz haien lekukotasuna gordetzean Bonapartek jarri zuen arreta hura euskararen kulturizazioaren aurkakotzat jotzen du Altonagak.

## Erreferentziak

* ↑ Altonaga, Kepa, 1958-. (2018). Duvoisin kapitainaren malura : Bonaparte printzearen itzalean. Pamiela Argitaletxea ISBN 9788491720713. PMC 1080310839. (Noiz kontsultatua: 2019-09-03).
* ↑ «DUVOISIN KAPITAINAREN MALURA» Katakrak 2018-10-23 (Noiz kontsultatua: 2019-09-04).
* ↑ Garate, Miren. (2018-10-23). «'Baina' bana Duvoisini eta Bonaparteri» Berria (Noiz kontsultatua: 2018-10-23).
* ↑ Pamiela etxea. (2018). Kepa Altonaga - Duvoisin kapitainaren malura. Pamiela etxea. Youtube (Noiz kontsultatua: 2019-09-03).
* ↑ Idazleen Biltzarra 2019 - Kepa Altonaga. (Noiz kontsultatua: 2021-02-22).
* ↑ Kepa Altonagak "Duvoisin kapitainaren malura" aurkeztu du | Bilbo Hiria irratia. (Noiz kontsultatua: 2019-09-04).
* ↑ Rojo, Javier. (2018). kritiken hemeroteka » Printzearen itzala. El correo- kritikak.armiarma.eus (Noiz kontsultatua: 2019-09-04).

## Ikus, gainera

* Literatura unibertsala
* Euskararen historia

## Kanpo estekak

* «Duvoisin kapitainaren malura Altonagak kontatua» www.eitb.eus . Noiz kontsultatua: 2019-09-04.
* Datuak: Q67122566
# Duxbury (Vermont)

Duxbury Vermont estatubatuar estatuko Washington konderrian dagoen herria da. 2010. urtean 1.337 biztanle zituen eta 11,9 pertsona/km²-ko dentsitatea.

## Kanpo estekak

* Datuak: Q3450983
* Multimedia: Duxbury, Vermont / Q3450983
# Duwamish

Duwamish Washington estatuko mendebaldean bizi den tribu amerindiar bat da. Seattle hiria denean bizi izan dira azken 10.000 urteetan, azken Izotz Arotik alegia. Duwamish tribua gutxienez beste bi taldetatik dator (zuriekin kontaktua izan aurretik): Barnealdeko jendetik (Elliot badia ingurukoak) eta Laku Handiko jendea (Washington Lakua), nahiz eta etengabe eboluzionatzen ari diren kulturalki eta etnikoki.

## Kanpo estekak

* Datuak: Q491721
* Multimedia: Duwamish (tribe) / Q491721
# Dux

Duxa edo Dogoa (latinez: dux, «buruzagia»; italieraz: doge; venezieraz doxe), Veneziako Errepublikako gorengo kargua zen, mila urte baino gehiagoz indarrean egon zen kargua, VIII. mendetik XVIII. menderarte. Titulu hau, denbora labur batez, Genovako Errepublikan ere erabili zen.

## Tituluaren jatorria

Titulu hau, Venezia Bizantziar Inperioaren subirautzapean zegoenean erabiltzen hasi zen, hiria Konstantinoplagandik independizatu ondoren iraunkor bihurtuz. Veneziako tradizioaren arabera, lehen Duxa, Paolo Lucio Anafesto izan zen, kargurako 697an aukeratua.

## Karguaren ezaugarriak

VIII eta XII. mendearen artean, Duxaren boterea erabatekoa zen arren, kargu hau izan zutenek sekula ez zuten titulua oinordetzakoa izaterik, ezta dinastiak sortzerik ere. Ondoren, XII. mendetik aurrera, aristokraziak, Duxaren ahalmenak arlo zabaletan mugatzea lortu zuen; honela, konstituzio gorputzen garapenaren bidez, gobernuaren funtzioak arautu ziren Estatuaren antolakuntzaren arlo ezberdinetan. Kargua hartzerakoan, duxak, zin egin behar zuen, zin honen bidez, konstituzioa, bere gainetik zegoela onartzen zuelarik, honela, bere ahalmenak eta eskumenak, bere agintaldiaren hasieratik mugatuz. Duxa, Veneziako familia garrantzitsuen artean aukeratzen zen, eta bizi osorako betetzen zuen kargua.
Azken duxa, Ludovico Manin, Napoleonek Italia iparraldea 1797an konkistatu zuenean kargutik kendua izan zen.

## Dux azpimarragarriak

Dux azpimarragarrienen artean, Enrico Dandolo (kargu hau 1192 eta 1205 bitartean bete zuena), laugarren gurutzada bultzatu zuena eta Francesco Foscari (duxa 1423 eta 1457 bitartean) aipa daitezke, azken honen agindupean, veneziarrek, lehen aldiz konkistatu ahal izan zituztelarik Italiar penintsulako lurralde batzuk.

## Genovan

Genovan ere erabili zen duxaren instituzioa, veneziar ereduaren arabera. 1339an ezarri zen eta, bere gorabeherekin, napoleondar garaia arte mantendu zen.
# Dux Internacional de Madrid

Dux Internacional de Madrid Madrilgo Erkidegoko Villaviciosa de Odón hiriko futbol taldea da.

## Datuak

2022-23 denboraldia barne.
* Denboraldiak 1. mailan: 0
* Denboraldiak 2. mailan: 1
* Denboraldiak 2. B mailan: 3
* 1. maila RFEF: 2
* 2. maila RFEF: 0
* Denboraldiak 3. mailan: 8
* Ligako posturik onena: 5.a Bigarren mailan (2020-21ean)

### Azken urteetako ibilbidea

| Urtea | Maila | Postua | Errege Kopa |
| 2010-11 | Hirugarren Maila | 6.a | |
| 2011-12 | Hirugarren Maila | 6.a | |
| 2012-13 | Hirugarren Maila | 11.a | |
| 2013-14 | Hirugarren Maila | 5.a | |
| 2014-15 | Hirugarren Maila | 7.a | |
| 2015-16 | Hirugarren Maila | 16.a | |
| 2016-17 | Hirugarren Maila | 9.a | |
| 2017-18 | Hirugarren Maila | 1.a | |
| 2018-19 | 2. B Maila | 14.a | 1. itzulia |
| 2019-20 | 2. B Maila | 8.a | 1. itzulia |
| 2020-21 | 2. B Maila | 3.a/5.a | 1. itzulia |
| 2021-22 | 1. maila RFEF | 14.a | |
| 2022-23 | 1. maila RFEF | | |

## Kanpo estekak

* (Gaztelaniaz) Webgune ofiziala
* Datuak: Q9008987
# Duxanbe

Duxanbe (tajikeraz: Душанбе), 1929 eta 1961 bitartean Stalinabad, Tajikistango hiriburua eta hiri nagusia da. 2016an 802.700 biztanle zituen, 124,6 kilometro koadroko azaleran banaturik. Industriagune eta kulturagune garrantzitsua da.

## Izena

Persieraz «astelehen» esan nahi du duxanbe hitzak eta, dirudienez, antzina bertan astelehenero egiten zen merkatutik datorkio.

## Geografia

Varzob ibaiaren ertzean dago.

### Klima

Datu klimatikoak (Duxanbe) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 21.1 | 22.8 | 27.8 | 32.2 | 37.8 | 40.0 | 42.2 | 40.0 | 37.2 | 32.8 | 25.0 | 20.0 | 42.2 |
| Batez besteko tenperatura maximoa (°C) | 9.4 | 10.6 | 15.6 | 20.6 | 26.1 | 32.8 | 35.6 | 34.4 | 30.0 | 23.3 | 15.6 | 10.6 | 22.1 |
| Batez besteko tenperatura minimoa (°C) | −0.6 | 1.7 | 5.6 | 9.4 | 13.3 | 17.8 | 19.4 | 17.2 | 12.8 | 7.8 | 3.3 | 0.6 | 9.0 |
| Erregistraturiko tenperatura minimoa (°C) | −17.8 | −13.9 | −10.0 | 0.0 | 6.1 | 11.1 | 13.9 | 10.0 | 3.9 | −2.2 | −6.1 | −10.0 | −17.8 |
| Pilatutako prezipitazioa (mm) | 66.3 | 75.4 | 107.5 | 105.0 | 66.0 | 5.5 | 3.2 | 0.5 | 3.1 | 30.6 | 44.7 | 59.8 | 567.6 |
| Prezipitazio egunak (≥ 1.0 mm) | 8.5 | 9.1 | 13.4 | 9.8 | 7.8 | 1.5 | 0.7 | 0.1 | 0.8 | 3.7 | 5.3 | 8.1 | 68.8 |
| Eguzki orduak | 120.9 | 121.5 | 155.0 | 198.0 | 282.1 | 336.0 | 353.4 | 337.9 | 288.0 | 223.2 | 165.0 | 117.8 | 2698.8 |
| Iturria: Sistema de Clasificación Bioclimática Mundial Hong Kong Observatory ||||||||||||||

## Erreferentziak

* 1 2 Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).
* ↑ Шумораи аҳолии Ҷумҳурии Тоҷикистон то 1 январи соли 2016 Ахбороти Агентии омори назди Президенти Ҷумҳурии Тоҷикистон, stat.tj
* ↑ Lur entziklopedietatik hartua.
* ↑ TAJIKISTAN - DUSHANBE. Centro de Investigaciones Fitosociológicas (Noiz kontsultatua: 10 November 2011).
* ↑ Climatological Normals of Dushanbe. Hong Kong Observatory (Noiz kontsultatua: 10 June 2010).

## Kanpo estekak

* Hiriko gobernuaren webgunea, dushanbe.tj
* Datuak: Q9365
* Multimedia: Dushanbe / Q9365
# Eduardo Montejo

Eduardo María Montejo Aristegi (Deustu, 1879ko abuztuaren 15a - 1962ko apirilaren 14a) bizkaitar futbolaria izan zen, Athletic Clubean aurrelari moduan aritutakoa.
Gymnasium Zamacoisen aritzen ziren Luis Márquez Marmolejo, Alejandro Atxa, Fernando eta Pedro Iraolagoitia, Juan Astorkia eta Enrique Goirirekin hasi zen jokatzen.

## Palmaresa

* Espainiako Futbol Errege Kopa: 1903 eta 1904

## Erreferentziak

* ↑ (Gaztelaniaz) «La historia del Athletic en 10 momentos» Marca 2020-4-27.

## Kanpo estekak

* Datuak: Q113459732
# Eduardo Moreiras

Eduardo Moreiras Collazo (Quiroga, 1914ko urtarrilaren 3a - Vigo, 1991ko apirilaren 28a) galiziar idazlea izan zen. Moreirasen gai gustukoena itsasoa zen. Mensajes de Poesía aldizkariaren sortzaile eta bertako zuzendari izan zen. Lehenengo liburuak gaztelaniaz idatzi zituen: El bosque encantado (1947, Oihan sorgindua), Éxtasis (1948), Los oficios (1952, Lanbideak). Ondoren galegoz idazten hasi zen: A realidade esencial (1955), Paisaxe en rocha viva (1958), eta Os nobres carreiros (1970). Moreirasen poesiaren erakusgarri bikaina ageri da Miguel González Garcésen Poesía gallega contemporánea antologian (1974). Itzulpena ere landu zuen: 1955ean gaztelaniara itzuli zituen Paul Éluarden poemak.

## Lanak
### Gaztelaniaz

* El bosque encantado, 1947.
* Éxtasis, 1948.
* Los amantes, 1949 (argitaratu gabe).
* Los oficios, 1952.

### Galizieraz

* A realidade esencial, 1955 (poesia)
* Paisaxe en rocha viva, 1958 (poesia)
* Os nobres carreiros, 1970 (poesia)
* Follas de vagar. Xornal (1969-1970), 1972 (egunkaria)
* Primaveira no Lor, 1974 (bilduma)
* Fogo soltó, 1976 (bilduma)
* O libro dos mortos, 1979 (poesia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3398565
# Eduardo Olasagasti

Eduardo Olasagasti Irigoien (Bilbo, 1909 – Madril, 1975) arkitektoa izan zen. Madrilen egin zituen arkitektura-ikasketak. 1939an lizentziatua, falangearentzat zenbait lan egin zituen, tartean Sagardíaren Arranoa edo Madrilgo egoitzaren proiektua. Arte y Hogar aldizkaria sortu zuen, non zenbait lagun antifrankisten lanak argitaratu zituen.
# Eduardo Paolozzi

Sir Eduardo Luigi Paolozzi (Leith, Edinburgh, 1924ko martxoaren 7a - Londres, 2005eko apirilaren 22a) eskoziar eskultorea izan zen. Pop-art delakoaren aitzindarietako bat izan zen.
Edinburghen jaio zen etorkin italiarren familia batean. 1940an hiru hilabetez giltzaperatua izan zen italiar gerra deklarazioaren ondoren. Aitona, aita eta osaba Kanadara bidali zituzten, eta hil egin ziren naziek itsasontzia hondoratu zutenean.
Arte ikasketak egin zituen Edinburghen eta Londresen, eta Parisen lan egin zuen 1947 eta 1949 artean. Han ezagutu zituen Jean Arp, Alberto Giacometti, Constantin Brâncuși, Georges Braque eta Fernand Léger. Londresera itzuli eta Chelsean ezarri zuen ikasgela. Aurkitutako material eta objektu mota guztiak erabili zituen bere lanean. 1952an Talde Independentea sortu zuen, pop-art delakoaren aitzindaria.
Eskultura eta zeramika irakatsi zituen Hanburgon, Berkeleyn eta Londresen eta sarritan lan egin zuen Alemanian. Arte grafikoetan ere lan egin zuen, estilo berritzailearekin.

## Iruditegia

* Tottenham Court Road Station
* Fitxategi:Paolozzi sepia cropped (1).jpg

## Kanpo estekak

* Datuak: Q165397
* Multimedia: Eduardo Paolozzi / Q165397
# Eduardo Neri (udalerria)

Eduardo Neri Mexikoko udalerri bat da. Guerrero estatuan kokatua dago. 2010ean 46.158 biztanle zituen 1.257,38 km²ko azaleran. Herriburua [[Zumpango del Río (Eduardo Neri)|Zumpango del Río]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2637466
* Multimedia: Eduardo Neri Municipality / Q2637466
# Eider Saez

Eider Saez, artistikoki EIDER, (Lazkao, 1998ko maiatzaren 13a) abeslari eta musikagilea, pop eta pop-rock esparruan aritua da. Nøgen taldean abestu zuen 2018tik 2022 arte. 2022an bakarkako bideari ekin zion. Euskaraz zein gaztelaniaz abesten du.

## Biografia

Eider Saez Lazkaon jaio zen, Gipuzkoako probintzian. Deustuko Unibertsitatean ikasi zuen eta Nøgen musika taldean hasi zen kantari profesional gisa. 2021aren amaieran, Eiderrek Donostiako musika taldea utzi eta, bakarlari gisa bere bideari ekin zion Elkarrekin Gaudenean izeneko estreinako singlearekin eta bere bakarkako lehen proiektua iragarriz: Loratzen izeneko sei pistako EP bat.

## Diskografia
### Nøgen taldearekin

* Under Alt (2020)

### Eider gisa

* «Elkarrekin Gaudenean» singlea (2022)
* «23» singlea (2022)
* «Estribillos Tristes» singlea (2023)
* Loratzen EP (2023)

## Erreferentziak

* ↑ https://www.eitb.eus/es/cultura/musica/detalle/8536828/eider-saez-deja-grupo-nogen/
* ↑ Artano, Nagore Garmendia. (2023-09-18). «Loratzeko arnasgune berri bat» Berria (Noiz kontsultatua: 2023-09-18).

## Kanpo estekak

* Eider Saezen webgune ofiziala.
* "Elkarrekin gaudenean" abestiaren bideoklipa.
* Elkarrizketa naiz.eus agerkari digitalean, 2023/04/18.
* Datuak: Q117311452
# Eider Rubio

Eider Rubio Ponce (Donostia, 1977ko maiatzaren 7a) Euskal Herriko eskubaloi jokalari erretiratua da. Bere ohiko posizioa erdikoa zen, nahiz eta hegal postuan jokatu ahal zuen ere. 168 cm-ko garaiera dauka eta 64 kiloko pisua. Gaur egun Bera Berako bigarren entrenatzailea da.

## Ibilbidea

Bere estreinako taldea Corteblanco Bidebieta (gaur egun Akaba Bera Bera izena duelarik), izan zen. Lehen mailako talde honekin Ohorezko Mailara igo zen.
2001. urtean Gipuzkoako taldea utzi eta Kantabriako Marina Park Sagardia taldean fitxatu zuen, Lehen Mailako eskubaloi taldea.
Handik Sabadellgo Arrahona taldera joan zen eta geroxeago Mar Astroc Sagunto kirol taldera, biak Ohorezko Mailakoak.
Orsan Elda Prestigio taldean denboraldi bakarra egon zen, 2006-2007, beti ere Ohorezko Mailan.
2007an berriz itzuli zen bere lehen taldera, hots, Akaba Bera Bera taldera, bi urteko kontratuarekin (2007-2009) eta berriro berritu zuen bere taldearekiko konpromisoa beste bi urtez (2009-2011).
36 urte betetzeko aste gutxi batzuk lehenago 2012-2013 denboraldiko maiatzean jokalari profesional izateari utziko ziola zabaldu zuen hedabideetan. Ohorezko Mailan 18 denboraldi ibili ostean eta azken denboraldian Espainiako Superkopa, Erregina Kopa eta Ohorezko Mailako txapelketa irabazi eta gero.

## Selekzioa

Bere defentsa jokoagatik hain ezaguna egin zenez, Orsan Elda Prestigio taldean jokatzen ari zela Espainiako selekzioak deitu zuen eta harekin 30 aldiz jokatu zuen geroztik.

## Jokalari profila

Kontraerasorako abiadura handikoa (bere altuerak lerroen artean ongi jokatzen uzten dio), adore handikoa, jokoaren ikuspen onekoa eta jokaldiei azkartasuna ematen iaioa. Eskubaloi jokalari peto-petoa zen.

## Bitxikeriak

Bere ordezkaria haren ama Julia Ponce izan zen, zein Akaba Bera Berako presidentea izan zen.

## Erreferentziak

* ↑ (Gaztelaniaz) Eider Rubio Bera Berako bigarren entrenatzailea
* ↑, 2009-05-19, Eider Rubio beste bi urtez arituko da Akaba Bera-Beran
* ↑ , 2013-05-1, Eider Rubiok agur esaten dio eskubaloi profesionalari
* ↑, 2013-05-12, Bera-Berak hiru titulu azken denboraldian
* Datuak: Q12256588
# Eider Unanue

Eider Unanue Elorza (Zumaia, Gipuzkoa, 1996ko azaroaren 19a) gipuzkoar txirrindularia da.
2014an taldekako jazarpen modalitateko Espainiako pistako txirrindularitza txapelketa irabazi zuen Ane Iriarte, Irene Usabiaga eta Ana Usabiaga taldekide zituela.
# Eider Urkola Ezeiza

Eider Urkola Ezeiza (Billabona, 1994) Ikus-entzunezko komunikazioko ikasketak egin zituen Euskal Herriko Unibertsitatean eta egun, MAC (Mutaciones Audiovisuales Contemporáneas) ikerketa taldean Andrei Zviagintsev zinemagile errusiarraren gaineko ikerketa tesian murgilduta dago. Gai hori jorratuz Ikertzaile gazteentzako Ikergazte saria irabazi zuen 2019an eta Txiotesia lehiaketa 2020an.

## Ikertzailea

Errusiar “Olatu Berriko” zinearen ikurrik garrantzitsuena den Andrei Zviagintsev zine zuzendaria aztertzen du bere doktorego-tesian. Bereziki, bere 5 filmak: The Return (2003), The Banishment (2007), Elena (2012), Leviathan (2014) eta Lovesless (2017).
Zviagintseven filmek gizartearen isla erakusten dute, sistema kapitalistaren ertzak salatuz, kritikak maila globalago batera ere ateratzen dituela: alienazioa, komunikazio gabezia, gizarte indibidualista bat, errutinak, sare sozialen presioa …

## Sariak eta errekonozimenduak

* 2020: Txiotesia lehiaketako irabazlea txiolari originalenaren sarian. Originaltasuna goraipatu zuten epaileek txioetan, ariketa bat proposatu baitzion irakurleari. 74 parte hartzaileen artean nagusitu zen Urkola Txiotesian.
* 2019: Ikergazte kongresuko gizarte zientzietako poster onenaren saria, "Andrei Zvyagintsev: boterearen jokoa Leviatan filmean, Thomas Hobbesen eta Joben Liburuaren oinarrietatik" artikuluarengatik.
* 2015: Casares Irratiak irrati narrazio hoberenaren saria (2015)
* Bikaintasunezko matrikula Ikus-entzunezko Komunikazioko graduan.

## Erreferentziak

* ↑ «Eider Urkola: "Zuzendariaren herrialdearen azterketa funtsezkoa izan da filmak barruraino ulertzeko" — Unibertsitatea.Net» www.unibertsitatea.net (Noiz kontsultatua: 2021-03-04).
* 1 2 «Andrei Zvyagintsev: hausnarketa morala eta politikoa — Unibertsitatea.Net» www.unibertsitatea.net (Noiz kontsultatua: 2021-03-04).
* ↑ «Txiotesia 5 — Unibertsitatea.Net» www.unibertsitatea.net (Noiz kontsultatua: 2021-03-04).
* ↑ «Norteko Ferrokarrilla - Ainhoa Gonzalez eta Eider Urkola, txiotesiaren irabazleak» Zientzia.eus 2020-11-30 (Noiz kontsultatua: 2021-03-05).
* ↑ Rey Gorraiz, Uxue. (2020). ««Zientziarekiko interesa pizten lagun dezake Twitterrek»» Berria (Noiz kontsultatua: 2021-03-05).
* ↑ «Ikergazte kongresuko sariak banatu dituzte — Unibertsitatea.Net» www.unibertsitatea.net (Noiz kontsultatua: 2019-06-03).

## Kanpo estekak

* (Gaztelaniaz) “Andrei Zvyagintsev: del gesto cinematográfico al político. Lectura política del paisaje“. Congreso de Cultura Visual (Calameo, 2020)
* (Gaztelaniaz) “Una Imagen de la Rusia contemporánea a través del cine de Andrei Zvyagintsev“. Congreso de Cultura Visual (Calameo, 2018)
* Datuak: Q105757868
# Dosi

Farmakologian, dosia botika baten osagai aktiboaren edukia nahiz izaki bizidun bati aldi bakoitzean eman beharreko botika-edukia da, hartze unitate bakoitza kopuruz, unitateko bolumenez nahiz pisuz, aurkezpenaren arabera.
Gaindosia, botika bat gomendaturiko kopuruaren gainetik hartzea da. Oso muturrera eramanez gero, dosi hilgarria izan daiteke.
Botikak dosianitz edo dosibakar eran aurkez daitezke. Dosibakarrean, botika unitate bakoitzak, hartze bat adierazten du, eta bere lote eta iraungitze datarekin identifikatua dator.
Ospitalean erabiltzeko, dosibakarra erabiltzen da, geroz eta ohikoago bihurtzen ari dena, ospitaletako farmazia bulegoen bidez, arretako 2. eta 3. mailako bezala izendaturikoak.

## Kanpo estekak

* (Gaztelaniaz) Toxikologiako Institutu Nazionala, Informazio Toxikologikoaren Zerbitzua, Espainia
* Datuak: Q473420
# Dosquet (Quebec)

Dosquet Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Lotbinière konderriko eskualde-udalerria da. 2011ko zentsoaren arabera 887 biztanle zituen 65.06 kilometro koadroko azaleran.

## Kanpo estekak

* Datuak: Q3037334
* Multimedia: Dosquet / Q3037334
# Dosolo

Dosolo Italiako udalerri bat da. Mantuako probintzian kokatuta dago, Lombardia eskualdean. 3.253 biztanle ditu, 25,54 kilometro koadroko azaleran banatuta.

## Mugakideak

Dosolok honako udalerri hauekin egiten du muga:
Gualtieri Luzzara Pomponesco Suzzara Guastalla Viadana

## Kanpo estekak

* Datuak: Q42370
* Multimedia: Dosolo / Q42370